CELEX: 32020R0022
Language: et
Date: 2019-10-31 00:00:00
Title: Komisjoni Delegeeritud Määrus (EL) 2020/22, 31. oktoober 2019, millega muudetakse Euroopa Parlamendi ja nõukogu määruse (EL) 2019/631 I ja III lisa mitmeastmelise tüübikinnitusega uute väikeste tarbesõidukite CO2 heite seire osas (EMPs kohaldatav tekst)

14.1.2020   
               
               
                  ET
               
               
                  Euroopa Liidu Teataja
               
               
                  L 8/2
               
            
         KOMISJONI DELEGEERITUD MÄÄRUS (EL) 2020/22,
         31. oktoober 2019,
         millega muudetakse Euroopa Parlamendi ja nõukogu määruse (EL) 2019/631 I ja III lisa mitmeastmelise tüübikinnitusega uute väikeste tarbesõidukite CO2 heite seire osas
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. aprilli 2019. aasta määrust (EL) 2019/631, millega kehtestatakse uute sõiduautode ja uute väikeste tarbesõidukite CO2-heite normid ning millega tunnistatakse kehtetuks määrused (EÜ) nr 443/2009 ja (EL) nr 510/2011, (1) eelkõige selle artikli 7 lõiget 8 ja artikli 15 lõiget 8,
         ning arvestades järgmist:
         
                     (1)
                  
                  
                     Alates 1. septembrist 2019 kohaldatakse kõikide väikeste tarbesõidukite CO2 heite ja kütusekulu mõõtmiseks uue regulatiivse katsemeetodina komisjoni määruses (EL) 2017/1151 (2) sätestatud ühtlustatud ülemaailmset kergsõidukite katsetamise meetodit (WLTP), millega asendatakse komisjoni määruses (EÜ) nr 692/2008 (3) sätestatud uus Euroopa sõidutsükkel (NEDC). Seepärast on kehtestatud uus menetlus mitmeastmelise tüübikinnitusega N1-kategooria sõidukite CO2 heite ja kütusekulu määramiseks ning see menetlus on sätestatud Euroopa Parlamendi ja nõukogu määruse (EL) nr 510/2011 (4) I ja II lisas.
                  
               
                     (2)
                  
                  
                     Kuna määrus (EL) nr 510/2011 tunnistatakse kehtetuks alates 1. jaanuarist 2020, on vaja tagada, et sama menetlus oleks sätestatud määruses (EL) 2019/631.
                  
               
                     (3)
                  
                  
                     Määruse (EL) 2019/631 III lisa B osa punktiga 2 on ette nähtud, et mitmeastmelise tüübikinnitusega sõiduki CO2 eriheide omistatakse baassõiduki tootjale. Selleks, et võimaldada baassõiduki tootjal tõhusalt ja piisava kindlusega kavandada oma tegevust asjaomasele eriheite sihttasemele vastavuse saavutamiseks, tuleks sätestada menetlus, mille alusel tagatakse, et konkreetsele tootjale omistatavad komplekteeritud sõiduki CO2 heite ja massi näitajad on teada juba asjaomase komplektse või mittekomplektse baassõiduki tootmise ja müümise hetkel, mitte alles hetkeks, mil lõppastme tootja komplekteeritud sõiduki turule laseb.
                  
               
                     (4)
                  
                  
                     Seetõttu esitatakse mittekomplektse baassõiduki CO2 heite määramiseks konkreetne menetlus, mille kohaselt tuleks kasutada määruses (EL) 2017/1151 sätestatud interpolatsioonimeetodit. Sedasi määratud CO2 heide ja mass peavad võimalikult hästi esindama komplekteeritud sõiduki CO2 eriheidet ja töökorras sõiduki massi. Järjekindluse tagamiseks tuleks baassõiduki tootja jaoks eriheite sihttaseme arvutamisel võtta arvesse sellise menetlusega määratud massi.
                  
               
                     (5)
                  
                  
                     Baassõiduki tootja peaks esitama komisjonile nii interpolatsioonimeetodis kasutatavad sisendväärtused kui ka mittekomplektse baassõiduki CO2 heite ja massi. Samal ajal peaksid liikmesriigid jätkuvalt teatama komisjonile komplekteeritud sõidukite CO2 eriheite ja töökorras sõiduki massi.
                  
               
                     (6)
                  
                  
                     Nende esitatud andmete alusel peaks komisjon pidevalt hindama baassõiduki CO2 heite seireväärtuse esindavust ja teatama tootjatele kõikidest avastatud lahknevustest. Kui täheldatakse oluline ja pikaajaline lahknevus baassõiduki jälgitud CO2 heite keskmise ja komplekteeritud sõiduki keskmise CO2 eriheite vahel, tuleks kasutada asjaomaseid komplekteeritud sõiduki näitajaid, et teha kindlaks, kas tootja on saavutanud oma eriheite sihttaseme.
                  
               
                     (7)
                  
                  
                     Pidades silmas seda, et määrus (EL) nr 510/2011 tunnistatakse kehtetuks alates 1. jaanuarist 2020, on asjakohane tagada, et käesolev määrus jõustuks kõnealusele kuupäevale võimalikult lähedasel kuupäeval.
                  
               
                     (8)
                  
                  
                     Seetõttu tuleks määruse (EL) 2019/631 I ja III lisa vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) 2019/631 I ja III lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub seitsmendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 31. oktoober 2019
            
               
                  Komisjoni nimel
               
               
                  President
               
               Jean-Claude JUNCKER
            
         
         
            (1)  ELT L 111, 25.4.2019, lk 13.
         
            (2)  Komisjoni 1. juuni 2017. aasta määrus (EL) 2017/1151, millega täiendatakse Euroopa Parlamendi ja nõukogu määrust (EÜ) nr 715/2007, mis käsitleb mootorsõidukite tüübikinnitust seoses väikeste sõiduautode ja kommertsveokite heitmetega (Euro 5 ja Euro 6) ning sõidukite remondi- ja hooldusteabe kättesaadavust, ning millega muudetakse Euroopa Parlamendi ja nõukogu direktiivi 2007/46/EÜ ning komisjoni määrust (EÜ) nr 692/2008 ja komisjoni määrust (EL) nr 1230/2012 ja tunnistatakse kehtetuks määrus (EÜ) nr 692/2008 (ELT L 175, 7.7.2017, lk 1).
         
            (3)  Komisjoni 18. juuli 2008. aasta määrus (EÜ) nr 692/2008, millega rakendatakse ja muudetakse Euroopa Parlamendi ja nõukogu määrust (EÜ) nr 715/2007, mis käsitleb mootorsõidukite tüübikinnitust seoses väikeste sõiduautode ja kommertsveokite (Euro 5 ja Euro 6) heitmetega ning sõidukite remondi- ja hooldusteabe kättesaadavust (ELT L 199, 28.7.2008, lk 1).
         
            (4)  Euroopa Parlamendi ja nõukogu 11. mai 2011. aasta määrus (EL) nr 510/2011, millega kehtestatakse uute väikeste tarbesõidukite heitenormid, lähtudes väikesõidukite CO2-heite vähendamist käsitlevast liidu terviklikust lähenemisviisist (ELT L 145, 31.5.2011, lk 1).
      
      
         
            LISA
            Määruse (EL) 2019/631 I ja III lisa muudetakse järgmiselt.
            
                        1)
                     
                     
                        I lisa B osa punktis 4 asendatakse mõiste „Mø“ järgmisega:
                        
                                    „Mø
                                 
                                 
                                    on tootja kõigi asjaomasel sihttaseme aastal registreeritud uute väikeste tarbesõidukite massi (M) keskmine kilogrammides (kg);
                                 
                              siin
                        
                                    —
                                 
                                 
                                    komplektse sõiduki puhul on M töökorras sõiduki mass;
                                 
                              
                                    —
                                 
                                 
                                    sellise komplektse baassõiduki puhul, mis on seotud komplekteeritud sõidukiga, on M selle baassõiduki töökorras sõiduki mass;
                                 
                              
                                    —
                                 
                                 
                                    sellise mittekomplektse baassõiduki puhul, mis on seotud komplekteeritud sõidukiga, on M selle baassõiduki seiremass (Mmon), mis määratakse järgmise valemiga:
                                 
                              Mmon = MRObase x B0;
                        siin
                        
                                    MRObase
                                    
                                 
                                 
                                    on asjaomase töökorras baassõiduki mass ja
                                 
                              
                                    B0
                                    
                                 
                                 
                                    on määratletud III lisa A osa punkti 1.2.4 alapunktis a.“;
                                 
                              
                  
                        2)
                     
                     
                        III lisa punkti A muudetakse järgmiselt:
                        
                                    a)
                                 
                                 
                                    punkt 1.2 asendatakse järgmisega:
                                    
                                                „1.2.
                                             
                                             
                                                N1-kategooria sõidukina registreeritud komplekteeritud sõidukid
                                             
                                          
                                                1.2.1.
                                             
                                             
                                                Liikmesriikide aruandlus
                                                Komplekteeritud N1-kategooria sõidukite andmete esitamiseks kasutatakse C osa 2. jaos esitatud vormi.
                                                Punkti 1.1 alapunktis o osutatud valmistajatehase tähist ei avalikustata.
                                             
                                          
                                                1.2.1.1.
                                             
                                             
                                                Komplekteeritud sõidukid, millele on antud tüübikinnitus vastavalt määrusele (EÜ) nr 692/2008
                                                Liikmesriigid registreerivad kalendriaasta 2020 kohta järgmised üksikasjalikud andmed:
                                                
                                                            a)
                                                         
                                                         
                                                            mittekomplektse baassõiduki kohta: punkti 1.1 alapunktides a, b, c, d, e, g, h, i, n ja o osutatud andmed või alapunktides h ja i osutatud andmed ning direktiivi 2007/46/EÜ I lisa punktis 2.17.2 sätestatud tüübikinnitust käsitleva teabe hulka kuuluv lisatud massi vaikeväärtus;
                                                         
                                                      
                                                            b)
                                                         
                                                         
                                                            komplektse baassõiduki kohta: punkti 1.1 alapunktides a, b, c, d, e, g, h, i, n ja o osutatud andmed;
                                                         
                                                      
                                                            c)
                                                         
                                                         
                                                            komplekteeritud sõiduki kohta: punkti 1.1 alapunktides a, f, g, h, j, k, l, m ja o osutatud andmed.
                                                         
                                                      Kui baassõiduki kohta ei ole võimalik esitada esimese lõigu punktides a ja b osutatud andmeid, esitavad liikmesriigid selle asemel andmed komplekteeritud sõiduki kohta.
                                             
                                          
                                                1.2.1.2.
                                             
                                             
                                                N1-kategooria komplekteeritud sõidukid, mis on tüübikinnituse saanud määruse (EL) 2017/1151 XXI lisa kohaselt
                                                Liikmesriigid esitavad iga 2020. aastal ja sellele järgnevatel kalendriaastatel registreeritud uue komplekteeritud sõiduki kohta vähemalt punkti 1.1 alapunktides a, f, g, h, o, p ja r täpsustatud üksikasjalikud andmed.
                                             
                                          
                                                1.2.2.
                                             
                                             
                                                Tootjate aruandlus
                                                Iga uue komplekteeritud N1-kategooria sõiduki puhul, mis on saanud tüübikinnituse kooskõlas määruse (EL) 2017/1151 XXI lisaga ja on registreeritud 2020. aastal või järgnevatel kalendriaastatel, esitab asjaomase baassõiduki tootja alates 2021. aastast iga aasta 28. veebruariks komisjonile järgmised baassõiduki andmed:
                                                
                                                            a)
                                                         
                                                         
                                                            kui komplekteeritud sõiduk põhineb mittekomplektsel baassõidukil:
                                                            
                                                                        i)
                                                                     
                                                                     
                                                                        valmistajatehase tähis;
                                                                     
                                                                  
                                                                        ii)
                                                                     
                                                                     
                                                                        määruse (EL) 2017/1151 XXI lisa punktis 5.0 osutatud sõidukitüüpkonna tunnus;
                                                                     
                                                                  
                                                                        iii)
                                                                     
                                                                     
                                                                        punkti 1.2.4 kohased CO2 heite seireandmed;
                                                                     
                                                                  
                                                                        iv)
                                                                     
                                                                     
                                                                        lauppind, täpsustades punkti 1.2.4 alapunktis c osutatud kohaldatava variandi;
                                                                     
                                                                  
                                                                        v)
                                                                     
                                                                     
                                                                        punkti 1.2.4 alapunktis b osutatud veeretakistus;
                                                                     
                                                                  
                                                                        vi)
                                                                     
                                                                     
                                                                        seiremass, mis määratakse I lisa B osa punkti 4.1 kohaselt;
                                                                     
                                                                  
                                                                        vii)
                                                                     
                                                                     
                                                                        töökorras sõiduki mass;
                                                                     
                                                                  
                                                                        viii)
                                                                     
                                                                     
                                                                        sõiduki koormust esindav mass, mis on määratletud käesoleva lisa punkti 1.2.4 alapunktis a;
                                                                     
                                                                  
                                                      
                                                            b)
                                                         
                                                         
                                                            kui komplekteeritud sõiduk põhineb komplektsel baassõidukil:
                                                            
                                                                        i)
                                                                     
                                                                     
                                                                        valmistajatehase tähis;
                                                                     
                                                                  
                                                                        ii)
                                                                     
                                                                     
                                                                        käesoleva punkti alapunkti a alapunktis ii osutatud sõidukitüüpkonna tunnus;
                                                                     
                                                                  
                                                                        iii)
                                                                     
                                                                     
                                                                        baassõiduki CO2 eriheide;
                                                                     
                                                                  
                                                                        iv)
                                                                     
                                                                     
                                                                        töökorras sõiduki mass.
                                                                     
                                                                  
                                                      
                                          
                                                1.2.3.
                                             
                                             
                                                CO2 keskmise eriheite ja eriheite sihttaseme arvutamine
                                                Komisjon kasutab baassõiduki tootja poolt punkti 1.2.2 kohaselt esitatud andmeid, et arvutada keskmine CO2 eriheide ja eriheite sihttase selle kalendriaasta kohta, mil asjaomane komplekteeritud sõiduk registreeriti, välja arvatud juhul, kui on täidetud punktis 1.2.5 osutatud tingimused, sest sel juhul kasutatakse komplekteeritud sõiduki andmeid.
                                                Kui baassõiduki tootja ei ole punktis 1.2.2 osutatud andmeid esitanud, kasutatakse asjaomaste komplekteeritud sõidukite kohta punkti 1.2.1 kohaselt liikmesriikidelt saadud CO2 eriheite andmeid asjaomase tootja CO2 keskmise eriheite ja eriheite sihttaseme arvutamiseks.
                                             
                                          
                                                1.2.4.
                                             
                                             
                                                CO2 heite seireväärtuse arvutamine mittekomplektsete baassõidukite puhul
                                                Tootja arvutab alates kalendriaastast 2020 iga üksiku mittekomplektse baassõiduki CO2 heite seireväärtused määruse (EL) 2017/1151 XXI lisa 7. all-lisa punktis 3.2.3.2 või 3.2.4 osutatud interpolatsioonimeetodil, seega samal meetodil, mida kasutati baassõiduki EÜ tüübikinnitusel seoses selle heitega, kusjuures kasutatakse samu tähistusi, välja arvatud järgmised erandid:
                                                
                                                            a)
                                                         
                                                         
                                                            Üksiksõiduki mass
                                                            Suurus TMind, millele on osutatud määruse (EL) 2017/1151 XXI lisa 7. all-lisa punktis 3.2.3.2.2.1 või 3.2.4.1.1.1, asendatakse baassõiduki vaikemassiga DMbase. Kui DMbase on väiksem kui interpolatsioonitüüpkonna L-sõiduki mass TML, asendatakse TMind suurusega TML. Kui DMbase on suurem kui interpolatsioonitüüpkonna H-sõiduki mass TMH, asendatakse TMind suurusega TMH.
                                                            Suuruse DMbase arvutusvalem on järgmine:
                                                            DMbase = MRObase × B0 + 25 kg + MVL;
                                                            kus
                                                            
                                                                        MRObase
                                                                        
                                                                     
                                                                     
                                                                        on määruse (EL) 2017/1151 XXI lisa punktis 3.2.5 määratletud töökorras baassõiduki mass,
                                                                     
                                                                  
                                                                        B0
                                                                        
                                                                     
                                                                     
                                                                        on keremassitegur väärtusega 1,375 ja
                                                                     
                                                                  
                                                                        MVL
                                                                        
                                                                     
                                                                     
                                                                        on sõiduki koormust iseloomustav mass, mis vastab 28 protsendile sõiduki suurimast lubatud koormusest, mis on omakorda määratletud kui täismass, millest on lahutatud töökorras baassõiduki massi ja keremassiteguri B0 korrutis ning 25 kg.
                                                                     
                                                                  Keremassitegurit B0 korrigeeritakse 31. oktoobril 2021 kõikide kalendriaastatel 2018, 2019 ja 2020 registreeritud komplekteeritud sõidukite mittekomplektsete baassõidukite töökorras massi alusel, kasutades järgmisi valemeid. Uut keremassitegurit B0 kohaldatakse alates 1. jaanuarist 2022 kuni 31. detsembrini 2024.
                                                            Valem 1:
                                                            siin
                                                            
                                                                        Ai
                                                                        
                                                                     
                                                                     
                                                                        on kalendriaastale i vastav suurus Ay, mis arvutatakse valemiga 2:
                                                                     
                                                                  
                                                                        ni
                                                                        
                                                                     
                                                                     
                                                                        on kalendriaastal i registreeritud komplekteeritud sõidukitele vastavate mittekomplektsete baassõidukite arv.
                                                                     
                                                                  Valem 2:
                                                            siin
                                                            
                                                                        Ay
                                                                        
                                                                     
                                                                     
                                                                        on kalendriaastatele 2018, 2019 ja 2020 vastavate suuruste Mfi ja Mbi suhte keskmine;
                                                                     
                                                                  
                                                                        Mfi
                                                                        
                                                                     
                                                                     
                                                                        on mittekomplektse baassõiduki töökorras mass, millele on liidetud lisatud massi vaikeväärtus, nagu see on määratletud määruse (EÜ) nr 692/2008 XII lisa punktis 5;
                                                                     
                                                                  
                                                                        Mbi
                                                                        
                                                                     
                                                                     
                                                                        on mittekomplektse baassõiduki töökorras mass;
                                                                     
                                                                  
                                                                        n
                                                                     
                                                                     
                                                                        on kalendriaastal i registreeritud komplekteeritud sõidukitele vastavate mittekomplektsete baassõidukite arv.
                                                                     
                                                                  
                                                      
                                                            b)
                                                         
                                                         
                                                            Üksiksõiduki veeretakistus
                                                            Määruse (EL) 2017/1151 XXI lisa 7. all-lisa punkti 3.2.3.2.2.2 või 3.2.4.1.1.2 kohaldamisel kasutatakse baassõiduki veeretakistust.
                                                         
                                                      
                                                            c)
                                                         
                                                         
                                                            Lauppind
                                                            Sõidutakistusmaatriksi tüüpkonda kuuluva mittekomplektse baassõiduki puhul kasutab tootja määruse (EL) 2017/1151 XXI lisa 7. all-lisa punktis 3.2.3.2.2.3 osutatud suuruse Af määratlemiseks ühte järgmistest võimalustest:
                                                            
                                                                        i)
                                                                     
                                                                     
                                                                        sõidutakistusmaatriksi tüüpkonna esindava sõiduki lauppind ruutmeetrites;
                                                                     
                                                                  
                                                                        ii)
                                                                     
                                                                     
                                                                        interpolatsioonitüüpkonna sõidukite lauppinna suurima ja vähima väärtuse keskmine ruutmeetrites;
                                                                     
                                                                  
                                                                        iii)
                                                                     
                                                                     
                                                                        interpolatsioonitüüpkonna sõidukite suurim lauppind ruutmeetrites, kui interpolatsioonimeetodit ei kasutata.
                                                                     
                                                                  Sellise mittekomplektse baassõiduki puhul, mis ei kuulu ühessegi sõidutakistusmaatriksi tüüpkonda, kasutatakse interpolatsioonitüüpkonna sõidukite suurimat lauppinda.
                                                         
                                                      
                                          
                                                1.2.5.
                                             
                                             
                                                CO2 heite seireväärtuse esindavus
                                                Komisjon hindab igal aastal baassõiduki tootja poolt teatatud CO2 heite seireväärtuste keskmise esindavust võrreldes vastaval kalendriaastal registreeritud asjaomaste komplekteeritud sõidukite CO2 eriheite keskmisega. Komisjon teatab baassõiduki tootjale, kui need väärtused lahknevad.
                                                Kui kahel järjestikusel kalendriaastal kummalgi aastal ilmneb lahknevus 4 % või üle selle, kasutab komisjon baassõiduki tootja või heiteühenduse järgmise kalendriaasta keskmise CO2 eriheite arvutamiseks komplekteeritud sõidukite CO2 eriheidete keskmist kõnealusel aastal.“;
                                             
                                          
                              
                                    b)
                                 
                                 
                                    punkt 2 asendatakse järgmisega:
                                    
                                                „2.
                                             
                                             
                                                Punktis 1 osutatud andmed võetakse asjaomase väikese tarbesõiduki tootja väljaantud vastavustunnistusest või need peavad olema sellega kooskõlas. Need andmed, mida vastavustunnistuses ei ole, võetakse tüübikinnitusdokumentidest või baassõiduki tootja punkti 1.2.3 kohaselt esitatud teabest. Liikmesriigid kehtestavad vajalikud meetmed seiremenetluses piisava täpsuse tagamiseks. Kui väikese tarbesõiduki vastavustunnistusele on märgitud nii suurim kui ka vähim lubatud mass, kasutavad liikmesriigid käesoleva määruse kohaldamisel üksnes suurimat väärtust. Kahte eri kütust (bensiin/gaas) kasutavate sõidukite puhul, kui sõiduki vastavustunnistusele on märgitud CO2 eriheide kummagi kütuseliigi korral, kasutavad liikmesriigid üksnes gaasi korral mõõdetud heidet.“